Peste 400.000 de infectați, raportați în 24 de ore, la nivel mondial. E cel mai mare număr înregistrat.
Conform Worldmeters, vineri au fost raportate 413.121 de cazuri de Covid-19 la nivel mondial. Joi, în Europa au fost raportate 150.000 de noi persoane infectate, în 24 de ore. Numărul cazurilor raportate scade în India și în Brazilia.
Site-ul worldometers a înregistrat, pentru prima dată de la debutul pandemiei, peste 400.000 de infecții, în 24 de ore, în întreaga lume.În acest context, sunt raportate aproape 40 de milioane de persoane care au fost diagnosticate cu boala. Cele mai multe cazuri nou raportate sunt în Europa, în timp ce în India și în Brazilia numărul de noi cazuri este în scădere. Una dintre exeplicațiile pentru creșterea numărului de cazuri este faptul că se fac mai multe teste, comparativ cu prima parte a pandemiei.Sursa: worldometersÎn cursul zilei de joi, în Europa, s-a stabilit un nou record negativ – peste 150.000 de noi infecții raportate de pe o zi pe alta.Până azi, au fost raportate 4 680 037 cazuri în UE / SEE şi Marea Britanie: Spania (936 560), Franţa (834 770), Regatul Unit (689 257), Italia (391 611), Germania (356 387), Olanda (211 690), Belgia (202 058), România (172 516), Cehia (160 112), Polonia (157 608), Suedia (103 200), Portugalia (95 902), Austria (62 455), Irlanda (47 427), Ungaria (44 816), Danemarca (34 441), Bulgaria (28 505), Slovacia (26 300), Grecia (24 450), Croaţia (23 665), Norvegia (16 136), Finlanda (13 133), Slovenia (11 520), Luxemburg (10 471), Lituania (7 041), Malta (4 282), Estonia (4 017), Islanda (3 929), Letonia (3 204), Cipru (2 379) şi Liechtenstein (195).